stanford-oval/wikipedia huggingface dataset:
อนเซ็ง

อนเซ็งกลางแจ้ง
อนเซ็งในร่ม
ในประเทศญี่ปุ่น อนเซ็ง หรือ อนเซ็น (ญี่ปุ่น: 温泉; โรมาจิ: onsen) เป็นบ่อน้ำร้อนและสิ่งอำนวยความสะดวกในการอาบน้ำกับที่พักขนาดเล็กแบบดั้งเดิมรอบ ๆ บ่อ มีแหล่งบ่อน้ำพุประมาณ 25,000 ทั่วญี่ปุ่น และ อนเซ็ง ประมาณ 3,000 แห่งที่ใช้น้ำร้อนตามธรรมชาติจากน้ำพุที่มีพลังงานความร้อนใต้พิภพ
อนเซ็ง อาจเป็นอ่างน้ำกลางแจ้ง (ญี่ปุ่น: 露天風呂 หรือ 野天風呂; โรมาจิ: roten-buro / noten-buro) หรืออ่างน้ำในอาคาร (ญี่ปุ่น: 内湯; โรมาจิ: uchiyu) อนเซ็งแบบดั้งเดิมอยู่กลางแจ้ง แม้ว่าที่พักในปัจจุบันหลายแห่งจะมีห้องอาบน้ำในอาคารเช่นกัน ในปัจจุบัน เนื่องจากครัวเรือนส่วนใหญ่มีห้องอาบน้ำส่วนตัว ทำให้จำนวนอ่างน้ำสาธารณะแบบดั้งเดิมมีจำนวนลดลง แต่จำนวนและความนิยมของเมืองรีสอร์ทอนเซ็ง (温泉街, onsen-gai) เพิ่มขึ้นนับตั้งแต่สงครามโลกครั้งที่สองสิ้นสุดลง
บริเวณที่มี อนเซ็ง มักระบุบนป้ายและแผนที่ด้วยสัญลักษณ์ ♨ อักษรคันจิ 湯 (yu หมายถึง "น้ำร้อน") หรือถอดเสียงด้วยอักษรฮิรางานะเป็น ゆ (yu)
ดูเพิ่ม

ซาวน่า
บ่อน้ำร้อน
เรียวกัง
อ่านเพิ่ม

Hotta, Anne, and Yoko Ishiguro. A Guide to Japanese Hot Springs. New York: Kodansha America, 1986. ISBN 0-87011-720-3.
Fujinami, Kōichi. Hot Springs in Japan. Tokyo: Board of Tourist Industry, Japanese Government Railways; Maruzen Company, Ltd., 1936.
Neff, Robert. Japan's Hidden Hot Springs. Rutland, Vermont: Charles E. Tuttle, 1995. ISBN 0-8048-1949-1.
Seki, Akihiko, and Elizabeth Heilman Brooke. The Japanese Spa: A Guide to Japan's Finest Ryokan and Onsen. Boston: Tuttle Publishing, 2005. ISBN 0-8048-3671-X. Reprinted as Ryokan: Japan's Finest Spas and Inns, 2007. ISBN 0-8048-3839-9.
แหล่งข้อมูลอื่น

Onsen Tipster A database of genuine onsen in Japan
Sento Guide Guide to public baths in Japan
OnsenJapan.net Interactive Google map with easy-to-read icons, pictures, and reviews
Secret Onsen a database with more than 125 onsen all around Japan
Japan Onsen A mountain onsen guide of the Japan Alps
Japanbased Onsen guide A guide on how to onsen in Japan
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  ญี่ปุ่น
พายุ (จอร์โจเน)

| พายุ |
| --- | --- |

ศิลปิน: จอร์โจเน 
ปี: ราว ค.ศ. 1508
ประเภท: จิตรกรรมสีน้ำมันบนผ้าใบ
สถานที่: Gallerie dell'Accademia, เวนิส
พายุ (อังกฤษ: The Tempest, อิตาลี: La Tempesta) เป็นภาพเขียนสีน้ำมันที่เขียนโดยจอร์โจเนจิตรกรสมัยเรอเนซองส์คนสำคัญชาวอิตาลี ที่ปัจจุบันตั้งแสดงอยู่ที่ Gallerie dell'Accademia ในเมืองเวนิสในประเทศอิตาลี ภาพ “พายุ” เป็นภาพที่เขียนราวระหว่างปี ค.ศ. 1506 ถึงปี ค.ศ. 1508
เนื้อหาของภาพ

ด้านล่างซ้ายของภาพเป็นภาพของชายที่อาจจะเป็นทหารถือไม้พลองที่อาจจะเป็นหอกที่มองไปยังด้านขวาของภาพแต่ดูเหมือนว่าจะไม่ได้มองตรงไปยังสตรีที่นั่งอยู่ทางขวาของภาพ นักประวัติศาสตร์ศิลปะกล่าวว่าชายผู้นี้อาจจะเป็นทหาร คนเลี้ยงแกะ ยิปซี หรือชายโสด จากการเอ็กซเรย์พบว่าเดิมจอร์โจเนเขียนเป็นภาพสตรีเปลือยอีกคนหนึ่ง บ้างก็มีความเห็นว่าชายคนนี้เป็นสัญลักษณ์ของความเป็นหลักที่เห็นได้จากเสาหินที่ตั้งอยู่ด้านหลังที่มักจะใช้เป็นสัญลักษณ์ของพลังและความแข็งแกร่ง แต่เสาที่เห็นเป็นเสาหัก—ซึ่งถือว่าเป็นสัญลักษณ์ของความตาย อีกสิ่งที่น่าสังเกตอีกอย่างหนึ่งคือนกกระสาที่อยู่บนหลังคาทางด้านขวาที่เป็นสัญลักษณ์ของความรักของพ่อแม่ต่อลูก
ฉากหลังของภาพดูเหมือนว่าจะมีพายุอยู่รำไร สีของภาพเป็นสีที่ไม่แจ่มใสและแสงก็เป็นแสงที่นุ่ม สีที่ใช้ส่วนใหญ่เป็นสีเขียวและน้ำเงิน ภูมิทัศน์มิได้เป็นแต่เพียงฉากหลังแต่เป็นสิ่งสำคัญของภาพเช่นจิตรกรรมภูมิทัศน์ในสมัยแรก ภาพเขียนมีบรรยากาศที่ “เงียบ” ซึ่งเป็นสิ่งที่ยังทำให้ผู้ดูในปัจจุบันยังฉงนอยู่
ภาพนี้ไม่มีคำบรรยายร่วมสมัยเท่าที่ทราบฉะนั้นจึงไม่มีความหมายที่ตีไว้ ความเห็นในเรื่องความหมายของภาพก็มีด้วยกันหลายทัศนะ บ้างก็ว่าเป็นภาพ “พระเยซูหนีไปอียิปต์” บ้างก็ว่าเป็นฉากจากตำนานเทพคลาสสิกของเทพปารีส และ เทพอีโนนี (Oenone) หรือ จากนวนิยายกรีกโบราณ นักวิชาการอิตาลีซาลวาตอเร เซตติสให้ความเห็นว่าเมืองร้างในฉากหลังของภาพเป็นสัญลักษณ์ของสวรรค์ คนสองคนในภาพคืออาดัมและอีฟและลูกชายเคน สายฟ้าในสมัยกรีกโบราณและฮิบรูถือว่าเป็นสัญลักษณ์ของพระเจ้าผู้ขับทั้งสองคนออกจากสวนอีเด็น บ้างก็ให้ความเห็นว่าเป็นภาพอุปมานิทัศน์ทางจริยธรรม แต่บ้างก็ว่าจอร์โจเนไม่มีจุดประสงค์ใดใดในการสื่อความหมาย
นักวิชาการกล่าวว่าภาพนี้มีอิทธิพลต่อภาพ “อาหารกลางวันบนลานหญ้า” (Le déjeuner sur l'herbe) โดยเอดวด มาเนท์
ดูเพิ่ม

จอร์โจเน
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
ดรูซ

ดาวดรูซ
ธงดรูซ
ดรูซ (อาหรับ: درزي darzī or durzī, พหูพจน์ دروز durūz) เป็นสมาชิกกลุ่มศาสนาชาติพันธุ์คุยหลัทธิที่พูดภาษาอาหรับ ซึ่งมีถิ่นกำเนิดในเอเชียตะวันตก ชาวดรูซนับถือศาสนาดรูซที่พัฒนามาจากอิสมาอีลียะฮ์อันเป็นศาสนาอิสลามนิกายชีอะฮ์สายหนึ่ง แต่กระนั้นพวกเขาไม่ได้จัดอยู่ในกลุ่มมุสลิม ศาสนาดรูซเป็นศาสนาชาติพันธุ์กลุ่มอับราฮัมที่มีความเชื่อเอกเทวนิยมและการผสานความเชื่อ โดยอิงจากคำสอนของฮัมซะฮ์ อิบน์ อะลีและอัลฮากิม บิอัมรุลลอฮ์ รวมถึงนักปรัชญากรีกโบราณ เช่น เพลโต แอริสตอเติล พีทาโกรัสและซีโนแห่งซีเทียม ศาสนิกชนเรียกตนเองว่า "ชนผู้นับถือเทพองค์เดียว" (Al-Muwaḥḥidūn)
สาส์นแห่งปัญญา (Rasa'il al-Hikmah) เป็นคัมภีร์ที่เป็นรากฐานและหัวใจสำคัญของศาสนาดรูซ ศาสนาดรูซผสานแนวคิดอิสมาอีลียะฮ์ ศาสนาคริสต์ ไญยนิยม ลัทธิเพลโตใหม่ ศาสนาโซโรอัสเตอร์ ศาสนาพุทธ ศาสนาฮินดู ลัทธิพีทาโกรัส และปรัชญาอื่น ๆ จนเกิดเป็นความเชื่อเฉพาะตัวที่อิงอยู่บนการตีความคัมภีร์ที่เน้นย้ำบทบาทของจิตและความสัตย์จริง ชาวดรูซเชื่อในประสบการณ์พบปะกับเทพและการกลับชาติมาเกิด รวมถึงเชื่อว่าเมื่อสิ้นสุดวัฏจักรการเกิดใหม่ จิตจะไปรวมกับอนุตรจิต (al-ʻaql al-kullī)
ชาวดรูซเชื่อว่ามีผู้เผยพระวจนะเจ็ดคนในแต่ละช่วงเวลาในประวัติศาสตร์ได้แก่ อาดัม โนอาห์ อับราฮัม โมเสส พระเยซู มุฮัมมัดและมุฮัมมัด อิบน์ อิสมาอีล อัดดะรอซี ธรรมเนียมดรูซยังนับถือซัลมาน อัลฟาริซี อัล-คิฎิร (ถูกระบุเป็นเอลียาห์ผู้เกิดใหม่เป็นยอห์นผู้ให้บัพติศมาและนักบุญจอร์จ) โยบ ลูกาผู้นิพนธ์พระวรสารและคนอื่น ๆ ในฐานะผู้ชี้แนะและผู้เผยพระวจนะ นอกจากนี้ดรูซยังมีความเกี่ยวข้องกับชุอัยบ์หรือเยโธร
แม้ว่าดรูซจะพัฒนามาจากอิสมาอีลียะฮ์ แต่ชาวดรูซไม่ใช่มุสลิม ดรูซเป็นหนึ่งในกลุ่มศาสนาหลักในลิแวนต์ มีศาสนิกชนประมาณ 800,000–1,000,000 คน ชาวดรูซส่วนใหญ่อาศัยอยู่ในเลบานอน ซีเรียและอิสราเอล คิดเป็น 5.5% ของประชากรเลบานอน 3% ของซีเรียและ 1.6% ของอิสราเอล ชุมชนดรูซที่เก่าแก่และมีชาวดรูซอาศัยอยู่หนาแน่นที่สุดอยู่ที่ภูเขาเลบานอนและทางใต้ของซีเรียรอบญะบัล อัล-ดรูซ (ภูเขาแห่งดรูซ)
ชุมชนดรูซมีส่วนสำคัญในการก่อร่างประวัติศาสตร์ลิแวนต์และยังมีส่วนสำคัญในทางการเมืองภูมิภาคนั้น อย่างไรก็ตามเนื่องจากเป็นชนกลุ่มน้อยในหลายประเทศ ชาวดรูซจึงมักประสบกับการเบียดเบียนทางศาสนาบ่อยครั้งจากกลุ่มอิสลามหัวรุนแรง
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ดรูซ
วิกิซอร์ซมีงานที่เกี่ยวข้องกับ ดรูซ ใน สารานุกรมเดอะนิวอินเตอร์เนชันแนล
การขาดธาตุเหล็ก

| การขาดธาตุเหล็ก (Iron deficiency ) |
| --- | --- |
ธาตุเหล็กในรูปแบบ heme
บัญชีจำแนกและลิงก์ไปภายนอก
ICD-10: E61.1
ICD-9: 269.3
DiseasesDB: 6947
MedlinePlus: 000584
eMedicine: med/1188
การขาดธาตุเหล็ก
หรือ ภาวะขาดธาตุเหล็ก
(อังกฤษ: Iron deficiency)
เป็นการขาดสารอาหารที่สามัญที่สุดในโลก
ธาตุเหล็กมีอยู่ในเซลล์ทั้งหมดของร่างกายมนุษย์และมีหน้าที่สำคัญมากหลายอย่าง เช่น การนำเอาออกซิเจนไปยังอวัยวะต่าง ๆ จากปอด โดยเป็นองค์ประกอบกุญแจสำคัญของโปรตีนเฮโมโกลบินในเลือด,
การเป็นสื่อนำอิเล็กตรอนภายในเซลล์ในรูป cytochrome,
การอำนวยการใช้และการเก็บออกซิเจนภายในกล้ามเนื้อโดยเป็นส่วนของไมโยโกลบิน,
และเป็นสิ่งที่จำเป็นในปฏิกิริยาของเอนไซม์ในอวัยวะต่าง ๆ
การมีธาตุเหล็กน้อยเกินไปสามารถรบกวนหน้าที่จำเป็นต่าง ๆ เหล่านี้ โดยทำให้เกิดโรค และอาจให้ถึงตายได้
ปริมาณธาตุเหล็กทั้งหมดในร่างกายมีประมาณ 3.8 ก. ในชาย และ 2.3 ก. ในหญิง
ส่วนในน้ำเลือด เหล็กจะเวียนไปกับเลือดโดยยึดกับโปรตีน transferrin อย่างแน่น
มีกลไกหลายอย่างที่ควบคุมเมแทบอลิซึมของเหล็กในมนุษย์ และป้องกันไม่ให้ขาด
กลไกควบคุมหลักอยู่ในทางเดินอาหาร
แต่ถ้าการสูญเสียเหล็กไม่สามารถชดเชยได้จากการทานอาหาร ภาวะขาดเหล็กก็จะเกิดขึ้นในที่สุด
และถ้าไม่รักษา ก็จะลามไปเป็นภาวะโลหิตจางเหตุขาดธาตุเหล็ก (iron deficiency anemia)
แต่ก่อนจะถึงภาวะโลหิตจาง ภาวะการขาดธาตุเหล็กโดยที่ยังไม่ถึงภาวะโลหิตจางเรียกว่า Latent Iron Deficiency (LID) หรือ Iron-deficient erythropoiesis (IDE)
การขาดธาตุเหล็กที่ไม่รักษาอาจนำไปสู่ภาวะโลหิตจากเหตุขาดธาตุเหล็ก ซึ่งเป็นภาวะโลหิตจางที่สามัญ
โดยมีเม็ดเลือดแดง (erythrocytes) หรือเฮโมโกลบิน ไม่พอ
คือ ภาวะโลหิตจางเหตุขาดธาตุเหล็กจะเกิดขึ้นเมื่อร่างกายมีเหล็กไม่พอ มีผลลดการผลิตโปรตีนเฮโมโกลบิน
ซึ่งเป็นตัวจับออกซิเจนและทำให้เม็ดเลือดแดงสามารถส่งออกซิเจนให้กับอวัยวะต่าง ๆ ในร่างกาย
เด็ก หญิงช่วงวัยเจริญพันธุ์ และบุคคลที่มีอาหารไม่สมบูรณ์เสี่ยงต่อโรคมากที่สุด
กรณีโดยมากของภาวะโลหิตจางเหตุขาดธาตุเล็กไม่รุนแรง แต่ถ้าไม่รักษาก็อาจสามารถสร้างปัญหาเช่นหัวใจเต้นเร็วหรือไม่ปกติ ปัญหาระหว่างการตั้งครรภ์ การโตช้าสำหรับทารกหรือเด็ก
การเสียชีวิตเนื่องจากภาวะโลหิตจางเหตุขาดธาตุเหล็กต่อคนล้านคนในปี 2555

  0–0
  1–1
  2–3
  4–5
  6–8
  9–12
  13–19
  20–30
  31–74
  75–381
ภาระโรค (DALY) แสดงเป็นจำนวนปีที่เสียไปเพราะเหตุสุขภาพไม่ดี ความพิการ หรือการเสียชีวิตก่อนวัย สำหรับภาวะโลหิตจางเหตุขาดเหล็กต่อคน 100,000 คนในปี 2547

  ไม่มีข้อมูล
  น้อยกว่า 50
  50–100
  100–150
  150–200
  200–250
  250–300
  300–350
  350–400
  400–450
  450–500
  500–1000
  มากกว่า 1000
อาการ

อาการขาดธาตุเหล็กสามารถเกิดขึ้นก่อนลามเป็นภาวะโลหิตจางเหตุขาดธาตุเหล็ก
แต่อาการเหล่านี้ไม่เฉพาะเจาะจงต่อการขาดธาตุเหล็กเท่านั้น
เหล็กจำเป็นต่อการทำงานที่เป็นปกติของเอนไซม์ ดังนั้น อาจจะเกิดอาการต่าง ๆ มากมายในที่สุด โดยเป็นอาการทุติยภูมิจากภาวะโลหิตจาง หรือเป็นอาการปฐมภูมิจากการขาดธาตุเหล็ก
อาการขาดธาตุเหล็กรวมทั้ง
ความล้า
อาการเวียนศีรษะ
ซีด
ผมหลุด
กล้ามเนื้อกระตุกรัว (myoclonus)
หงุดหงิด
ความอ่อนเปลี้ยของกล้ามเนื้อ
การทานสิ่งที่ไม่ใช่อาหารในเด็ก (pica)
เล็บเปราะหรือเล็บแบนหรือเล็บเว้า
Plummer-Vinson syndrome คือ เยื่อเมือกของลิ้น คอหอย และของหลอดอาหาร ฝ่อลงจนเจ็บ
ภูมิต้านทานแย่ลง
อาการชอบกินน้ำแข็ง (pagophagia)
restless legs syndrome คือความรู้สึกผิดปกติที่ทำให้ต้องขยับขา
การขาดธาตุเหล็กอย่างต่อเนื่องอาจลามเป็นภาวะโลหิตจางและความอ่อนเปลี้ยที่เพิ่มขึ้น
ภาวะเกล็ดเลือดมากสามารถเกิดขึ้นได้ด้วย
การขาดธาตุเหล็กในเลือดเป็นเหตุอย่างหนึ่งที่ทำให้บุคคลไม่สามารถให้เลือด
เหตุ

เลือดออกเป็นประจำ (เพราะเฮโมโกลบินมีธาตุเหล็ก)
การมีประจำเดือนมากเกินไป
เลือดออกที่ไม่ใช่ประจำเดือน
เลือดออกในทางเดินอาหาร (เช่น แผลในกระเพาะอาหาร แผลในลำไส้เล็กส่วนต้น ริดสีดวงทวาร ลำไส้ใหญ่อักเสบแบบมีแผล [ulcerative colitis] มะเร็งกระเพาะอาหาร หรือมะเร็งลำไส้ใหญ่ เป็นต้น)
(น้อยมาก) เลือดออกทางกล่องเสียงหรือทางเดินลมหายใจ
การได้ธาตุเหล็กไม่พอ
สารที่อยู่ในอาหารหรือยาที่รบกวนการดูดซึมธาตุเหล็ก
ยาปฏิชีวนะ Fluoroquinolone
การดูดซึมอาหารที่ผิดปกติ
การอักเสบซึ่งเป็นการปรับตัวที่ดีเพื่อจำกัดการเจริญเติบโตของแบคทีเรียเมื่อติดเชื้อ แต่ก็เกิดขึ้นด้วยกับโรคเรื้อรังบางอย่าง เช่น Inflammatory bowel disease และโรคไขข้ออักเสบ (rheumatoid arthritis)
การให้เลือด
การติดพยาธิ/ปรสิต
แม้ว่าจะมีการศึกษาเกี่ยวกับความผิดปกติทางกรรมพันธุ์ที่เป็นเหตุการขาดธาตุเหล็กในหนู แต่ยังไม่ปรากฏกว่ามีโรคเมแทบอลิซึมของเหล็กสืบทางกรรมพันธุ์ในมนุษย์ ที่เป็นเหตุโดยตรงของการขาดเหล็ก
เหตุ > นักกีฬา

เหตุผลที่เป็นไปได้ว่าการเล่นกีฬาอาจมีบทบาททำให้ขาดธาตุเหล็ก รวมทั้งการสลายของเม็ดเลือดแดงเนื่องจากการกระทบกระแทกทางกาย การเสียเหล็กผ่านเหงื่อและปัสสาวะ การเสียเลือดทางเดินอาหาร และการเสียเลือดในปัสสาวะ (haematuria)
แม้ว่าจะมีเหล็กจำนวนหนึ่งที่ขับออกทางเหงื่อและปัสสาวะ
แต่ก็มองว่าไม่สำคัญแม้ว่านักกีฬาจะมีเหงื่อและปัสสาวะมากขึ้น
เมื่อพิจารณาด้วยว่าร่างกายของนักกีฬาดูเหมือนจะปรับเก็บเหล็กไว้ได้ดีกว่า
ส่วนภาวะโลหิตจางเหตุการสลายเม็ดเลือดแดงโดยกล (Mechanical hemolytic anemia) มีโอกาสมากที่สุดในกีฬาที่ต้องกระทบกระแทกมาก โดยเฉพาะในการวิ่งทางไกล ที่เม็ดเลือดแดงสลายเนื่องจากแรงกระแทกที่เท้ากับพื้น
เลือดออกทางเดินอาหารที่เกิดจากการออกกำลังกายมีโอกาสมากที่สุดในนักกีฬาแบบอึด
นอกจากนักวิ่งแล้ว ผู้ที่กระทบกระแทกเท้า เช่น นักกีฬาเค็นโด หรือกระทบกระแทกมือ เช่น คนตีกลอง
นักกีฬาที่เน้นการคุมน้ำหนัก (เช่น บัลเลต์ ยิมนาสติก การวิ่งมาราธอน และมวยปล้ำ) และกีฬาที่เน้นการทานอาหารมีคาร์โบไฮเดรตสูง มีไขมันต่ำ อาจมีโอกาสเสี่ยงขาดธาตุเหล็กสูงขึ้น
การวินิจฉัย

การตรวจนับเม็ดเลือดอย่างสมบูรณ์สามารถตรวจพบภาวะโลหิตจางแบบมีเม็ดเลือดเล็ก (microcytic anemia) แม้ว่านี้จะไม่แน่นอน –  แม้กระทั่งเมื่อภาวะแย่ลงจนถึงเป็นโลหิตจางเหตุขาดธาตุเหล็กแล้ว
ระดับ ferritin ในเลือดต่ำ ระดับ ferritin เป็นการตรวจที่ไวต่อภาวะโลหิตจางเหตุขาดธาตุเหล็กมากที่สุด แต่ว่า ระดับ ferritin ในเลือดก็ยังสามารถสูงขึ้นเนื่องจากการอักเสบ ดังนั้น ระดับ ferritin ปกติจะไม่สามารถกันการขาดเหล็กออกได้ และผลที่ได้จะชัดเจนยิ่งขึ้นถ้าตรวจระดับ C-reactive protein (CRP) พร้อมกันไปด้วย ระดับ ferritin ที่พิจารณาว่า สูง ขึ้นอยู่กับสถานการณ์ ยกตัวอย่างเช่น ในโรค inflammatory bowel disease เกณฑ์อยู่ที่ 100 แต่ในภาวะหัวใจวายเรื้อรัง (CHF) เกณฑ์อยู่ที่ 200
ระดับเหล็กในเลือดต่ำ
ระดับ TIBC (total iron binding capacity) สูง แม้ว่านี้ก็จะสูงขึ้นด้วยในกรณีที่เป็นโลหิตจางเนื่องจากการอักเสบเรื้อรัง
อาจจะตรวจเลือดในอุจจาระ (fecal occult blood) เจอด้วย ถ้าการขาดเหล็กมีเหตุเป็นเลือดออกในทางเดินอาหาร แม้ว่าการทดสอบจะไม่ค่อยไวเพราะว่าในบางกรณีที่มีเลือดออก ก็จะไม่พบอยู่ดี
เหมือนกับอย่างอื่น ค่าที่ได้ต้องเทียบกับค่าอ้างอิงของแล็บเมื่อพิจารณาสถานการณ์ทางคลินิกของบุคคลทุกอย่าง
การรักษา

ก่อนเริ่มรักษา ควรจะวินิจฉัยให้ชัดเจนถึงเหตุขาดธาตุเหล็ก
นี่สำคัญเป็นพิเศษในคนสูงอายุ ผู้เสี่ยงต่อมะเร็งลำไส้ใหญ่ซึ่งเป็นเหตุให้เลือดออกในทางเดินอาหาร
ในผู้ใหญ่ 60% ของคนไข้ที่มีภาวะโลหิตจางเหตุขาดเหล็กอาจมีโรคในทางเดินอาหารที่เป็นเหตุให้เลือดออกอยู่เรื่อย ๆ
เพราะว่า เป็นไปได้ว่าเหตุของการขาดธาตุเหล็กจำเป็นต้องรักษาด้วย
เมื่อได้วินิจฉัยที่สมควรแล้ว อาการสามารถรักษาได้ด้วยการให้ธาตุเหล็กเสริม
วิธีการเสริมจะขึ้นอยู่กับความรุนแรงของอาการ ความจำเป็นให้หายเร็ว (เช่น ถ้ากำลังรอการผ่าตัด) และโอกาสที่วิธีการรักษาจะมีประสิทธิผล
(เช่น ถ้าเหตุของอาการมาจาก Inflammatory bowel disease, กำลังล้างไตอยู่, หรือว่ากำลังรักษาโดย erythropoiesis-stimulating agent อยู่)
ตัวอย่างของยาทานที่เสริมเหล็กรวมทั้ง ferrous sulfate, ferrous gluconate, และเหล็กที่ยึดกับกรดอะมิโน (amino acid chelate tablets)
งานวิจัยปี 2548 แสดงว่า การทดแทนธาตุเหล็ก อย่างน้อยในผู้สูงอายุที่ขาด อาจน้อยแพียงแค่ 15 มก. ต่อวันของธาตุเหล็ก
การรักษา > แหล่งอาหาร

การขาดธาตุเหล็กเล็กน้อยสามารถป้องกันและแก้ไขโดยทานอาหารที่สมบูณ์ด้วยเหล็กและการทำอาหารในกระทะเหล็ก
เนื่องจากธาตุเหล็กเป็นสิ่งจำเป็นต่อสัตว์และพืชโดยมาก จึงมีอาหารมากมายที่มีเหล็ก
แต่แหล่งที่ดีของธาตุเหล็กจะเป็นแบบ heme-iron (cofactor ที่มีไอออนเหล็ก [Fe2+] อยู่ตรงกลางวงแหวนอินทรีย์แบบ heterocyclic ที่เรียกว่า porphyrin ดูรูป) เพราะว่านี่ดูดซึมได้ง่ายที่สุด และยาและสารอาหารอื่น ๆ จะไม่สามารถขัดขวางการดูดซึมได้
ตัวอย่างอาหารที่มีเหล็กแบบนี้คือ เนื้อที่มีสีแดงเมื่อดิบ (เช่น เนื้อวัว เนื้อแกะ) เป็ดไก่ และแมลง
แหล่งอาหารแบบไม่ใช่ heme มีเหล็กเหมือนกัน แต่ร่างกายเอาไปใช้ได้ไม่เท่ากัน (คือมี reduced bioavailability)
ตัวอย่างแหล่งเหล็กที่ไม่ใช่ heme รวมทั้งถั่ว ผักใบเขียว พิสตาชีโอ เต้าหู้ ขนมปังเสริมสารอาหาร และธัญพืชเสริมสารอาหาร
แต่ร่างกายจะดูดซึมและปฏิบัติต่อเหล็กจากอาหารต่าง ๆ ต่างกัน
ยกตัวอย่างเช่น เหล็กในเนื้อแดง (คือ เหล็กแบบ heme) สามารถดูดซึมได้ง่ายกว่าเหล็กในธัญพืชและผักใบเขียว (เหล็กที่ไม่ใช่ heme)
แร่ธาตุและสารเคมีจากอาหารชนิดหนึ่งยังอาจยับยั้งการดูดซึมเหล็กจากอาหารอีกชนิดหนึ่งที่ทานในเวลาเดียวกันได้อีกด้วย
ยกตัวอย่างเช่น กรดออกซาลิกและกรดไฟเตต จะรวมเป็นสารประกอบที่ยึดกับเหล็กในท้องก่อนเกิดการดูดซึม
และเพราะว่าเหล็กจากพืชดูดซึมได้ยากกว่าเหล็กแบบ heme จากสัตว์ คนทานเจหรือทานเจแบบวีแกน ควรจะได้อาหารที่มีเหล็กสูงกว่าบุคคลที่ทานเนื้อแดง ปลา และเป็ดไก่
พืชวงศ์ถั่วและผักใบเขียวเช่น บรอกโคลี ผักวงศ์กะหล่ำปลี และอื่น ๆ เป็นแหล่งเหล็กที่ดีสำหรับคนที่ทานอาหารเจ
แต่ว่า ผักโขมฝรั่ง (spinach) และบีตรูต มีกรดออกซาลิกซึ่งเข้ายึดกับเหล็ก ทำให้ร่างกายดูดซึมเหล็กไม่ได้
แต่เหล็กแบบไม่ใช่ heme จะดูดซึมได้ดีกว่าถ้าทานพร้อมกับอาหารที่มีเหล็ก heme หรือวิตามินซี
ตารางสองตารางต่อไปนี้แสดงอาหารที่สมบูรณ์ด้วยเหล็กแบบ heme และแบบไม่ใช่ heme มากที่สุด
ในตารางทั้งสอง ปริมาณอาหารทานต่อครั้งอาจแตกต่างจาก 100 ก.
เกณฑ์ปริมาณที่ต้องการตั้งที่ 18 มก.
ซึ่งเป็นสิ่งที่กระทรวงเกษตรสหรัฐแนะนำให้หญิงอายุระหว่าง 19-50 ปีทานทุกวัน
| อาหาร      | ขนาด      | เหล็ก      | % USDA |
| --- | --- | --- | --- |
| หอยกาบคู่  | 100 ก.      | 28 มก.      | 155% |
| ตับหมู  | 100 ก.      | 18 มก.      | 100% |
| ไตแกะ  | 100 ก.      | 12 มก.      | 69% |
| หอยนางรมสุก  | 100 ก.      | 12 มก.      | 67% |
| หมึกกระดอง  | 100 ก.      | 11 มก.      | 60% |
| ตับแกะ  | 100 ก.      | 10 มก.      | 57% |
| หมึกสาย  | 100 ก.      | 9.5 มก.      | 53% |
| หอยแมลงภู่  | 100 ก.      | 6.7 มก.      | 37% |
| ตับวัว  | 100 ก.      | 6.5 มก.      | 36% |
| หัวใจวัว  | 100 ก.      | 6.4 มก.      | 35% |
| อาหาร      | ขนาด      | เหล็ก      | % USDA |
| --- | --- | --- | --- |
| ถั่วเหลืองดิบ  | 100 ก.      | 7 มก.      | 35% |
| Spirulina  | 15 ก.      | 4.3 มก.      | 24% |
| ฟาลาเฟล  | 140 ก.      | 4.8 มก.      | 24% |
| ถั่วเหลือง  | 125มล. = 1/2ถ้วย      | 4.6 มก.      | 23% |
| ผักโขมฝรั่ง  | 125 ก.      | 4.4 มก.      | 22% |
| ถั่วเมล็ดแบน  | 125มล. = 1/2ถ้วย      | 3.5 มก.      | 17.5% |
| กากน้ำตาล (Bluelabel Australia)  | 20มล. = 1ช้อนชา      | 1.8 มก.      | 9% |
| ขิง  | 15 ก.~3ชิ้น      | 1.7 มก.      | 8.5% |
| งาย่าง/อบ  | 10 ก.      | 1.4 มก.      | 7% |
| โกโก้      | 5 ก.~1ช้อนชา      | .8 มก.      | 4% |
การขาดเหล็กอาจมีผลรุนแรงพอที่การทานอาหารจะช่วยแก้ไม่ทัน
ดังนั้น การทานธาตุเหล็กบ่อยครั้งจะจำเป็นถ้าการขาดเหล็กออกอาการแล้ว
การรักษา > การถ่ายเลือด

การถ่ายเลือดบางครั้งใช้รักษาการขาดเหล็กที่คนไข้มีปัญหาทางเลือดบางอย่าง
บางครั้งการถ่ายเลือดก็พิจารณาในบุคคลที่ขาดเหล็กเรื้อรังหรือว่าจะเข้าผ่าตัดเร็ว ๆ นี้ แต่แม้บุคคลเช่นนี้จะมีเฮโมโกลบินที่ต่ำ ก็ควรจะได้เหล็กทางปากหรือทางเส้นเลือดด้วย
สภาพพร้อมใช้งานและการติดเชื้อ

แบคทีเรียจะเติบโตได้ต้องอาศัยเหล็ก และดังนั้น การไม่มีเหล็กในสภาพพร้อมใช้งานทางชีวภาพ (bioavailability) เป็นปัจจัยสำคัญในการควบคุมการติดเชื้อ
ดังนั้น น้ำเลือดจึงส่งเหล็กยึดกับโปรตีน transferrin ที่เข้าไปในเซลล์โดยกระบวนการ endocytosis ระบบจึงสามารถกันไม่ให้เหล็กต่อแบคทีเรียได้
ประมาณ 15-20% ของโปรตีนนมมนุษย์ประกอบด้วย lactoferrin ซึ่งเป็นโปรตีนในตระกูล transferrin
ซึ่งยึดกับเหล็ก
และโดยเปรียบเทียบ มี lactoferrin ในนมวัวเพียงแค่ 2%
ดังนั้น การที่มารดาให้นมลูกจึงมีการติดเชื้อน้อยกว่า
ยังมี lactoferrin ในน้ำตา น้ำลาย และที่แผลเพื่อช่วยเข้ายึดกับเหล็กเพื่อจำกัดการเติบโตของแบคทีเรียด้วย
เพื่อลดการเจริญเติบโตของแบคทีเรีย ระดับความเข้มข้นของเหล็กจะลดลงในภาวะการอักเสบเป็นระบบ เนื่องจากการผลิต hepcidin มากขึ้นโดยหลักปล่อยมาจากตับ เป็นการตอบสนองต่อ cytokine ที่สนับสนุนสภาวะอักเสบ เช่น Interleukin-6
แต่การขาดเหล็กโดยหน้าที่ของร่างกายเช่นนี้จะหายไปเองถ้ากำจัดแหล่งก่อความอักเสบ
แต่ว่า ถ้าไม่แก้ไข นี่อาจจะลามเป็นภาวะโลหิตจางเหตุการอักเสบเรื้อรัง (Anaemia of Chronic Inflammation)
การอักเสบอาจจะมาจากการมีไข้
Inflammatory Bowel Disease, การติดเชื้อ, หัวใจวายเรื้อรัง (CHF), มะเร็งเยื่อบุ, หรือจากการผ่าตัด
เมื่อพิจารณาการจำกัดไม่ให้เหล็กกับแบคทีเรียเช่นนี้ การทานธาตุเหล็กเสริมก็จะเป็นเหตุให้มีระดับเหล็กสูงขึ้นอย่างมากมาย ซึ่งอาจเปลี่ยนชนิดแบคทีเรียที่มีอยู่ในท้อง
เคยกังวลกันว่าการให้เหล็กผ่านเส้นเลือด (parenteral iron) ในระหว่างภาวะเลือดมีแบคทีเรีย แต่ว่า ในการรักษาจริง ๆ นี่กลับไม่เป็นปัญหา
การขาดเหล็กระดับพอสมควร สามารถช่วยป้องกันการติดเชื้อแบบฉับพลัน โดยเฉพาะต่อสิ่งมีชีวิตที่อยู่ในเซลล์ตับ (hepatocyte) และที่อยู่ในเม็ดเลือดขาวแบบ macrophage เช่น มาลาเรียและวัณโรค
ซึ่งเป็นประโยชน์ในเขตโลกที่มีโรคเหล่านี้แพร่หลายและการรักษาไม่ดี
แหล่งข้อมูลอื่น

Gropper, Sareen S; Smith, Jack L; Groff, James L (2009). "Enhancers and inhibitors of iron absorption". Advanced Nutrition and Human Metabolism (5th ed.). Belmont, California: Wadsworth, Cengage Learning. ISBN 978-0-495-11657-8. สืบค้นเมื่อ 2 ตุลาคม 2010.  Alternative ISBN 0-495-11657-2.
Umbreit, Jay (2005). "Iron Deficiency: A Concise Review" (PDF). American Journal of Hematology. 78 (3): 225–231. doi:10.1002/ajh.20249. คลังข้อมูลเก่าเก็บจากแหล่งเดิม (PDF)เมื่อ 15 กุมภาพันธ์ 2010. สืบค้นเมื่อ 2 ตุลาคม 2010.
Iron deficiency anemia. ที่ MayoClinic.org.
Recommendations to Prevent and Control Iron Deficiency in the United States
Iron Tests ที่ Lab Tests Online.
Textbook on iron deficiency in various settings เก็บถาวร 2013-10-04 ที่ เวย์แบ็กแมชชีน IronTherapy.Org (not accessible for general readers).
Iron Deficiency conditions, symptoms, treatments เก็บถาวร 2012-06-26 ที่ เวย์แบ็กแมชชีน Iron Deficiency Guide.
Advice for Improving your Iron Intake โดย University Hospital Southampton.
แบบจำลองแบบแสดงปริภูมิของ heme B เหล็กมีสีเทา (ตรงกลาง) ไนโตรเจนสีน้ำเงิน คาร์บอนมีสีดำ ไฮโดรเจนมีสีขาว ออกซิเจนมีสีแดง
ภาษาเวเนโต

| ภาษาเวเนโต |
| --- | --- |
vèneto
ป้ายชื่อถนนซึ่งใช้ภาษาเวเนโตในเมืองเวนิส
ประเทศที่มีการพูด: อิตาลี, สโลวีเนีย, โครเอเชีย
ภูมิภาค: อิตาลี  • แคว้นเวเนโต  • แคว้นฟรียูลี-เวเน็ตเซียจูเลีย  • จังหวัดเตรนตีโน สโลวีเนีย  • บริเวณคาบสมุทรอิสเตรีย โครเอเชีย  • เทศมณฑลอิสเตรีย
จำนวนผู้พูด: 3.9 ล้านคน  (2545)
ตระกูลภาษา: อินโด-ยูโรเปียน  อิตาลิกโรมานซ์โรมานซ์ตะวันตกโรมานซ์กอลแกลโล-อิตาลิกภาษาเวเนโต
สถานภาพทางการ
ภาษาชนกลุ่มน้อยที่รับรองใน:  อิตาลี แคว้นเวเนโต  บราซิล (ภาษาถิ่นตาลีอัง) รัฐรีอูกรันดีดูซูลรัฐซันตากาตารีนา เม็กซิโก (ภาษาเวเนโตถิ่นชิปิโล) รัฐเกเรตาโรรัฐเบรากรุซรัฐปวยบลา
รหัสภาษา
ISO 639-3: vec
Linguasphere: 51-AAA-n

ภาษาเวเนโต (อิตาลี: veneto; เวเนโต: vèneto) เป็นภาษากลุ่มโรมานซ์ภาษาหนึ่งที่ใช้พูดกันเป็นภาษาแม่ในหมู่ชาวเวเนโตเกือบสี่ล้านคนทางภาคตะวันออกเฉียงเหนือของอิตาลี ส่วนใหญ่อาศัยอยู่ในแคว้นเวเนโตที่ซึ่งประชากรส่วนใหญ่เข้าใจภาษานี้ โดยมีศูนย์กลางอยู่ทั้งในและรอบ ๆ เมืองเวนิสซึ่งใช้ภาษาถิ่นที่มีเกียรติภูมิของภาษาเวเนโต บางครั้งยังมีการสื่อสารด้วยภาษานี้นอกแคว้นเวเนโต กล่าวคือ ในจังหวัดเตรนตีโน ภูมิภาคฟรียูลี ภูมิภาคเวเน็ตเซียจูเลีย คาบสมุทรอิสเตรีย และบางเมืองของสโลวีเนียและแดลเมเชีย (โครเอเชีย) โดยชาวเวเนโตพื้นเพดั้งเดิมที่ยังมีชีวิตอยู่ และในบราซิล อาร์เจนตินา และเม็กซิโกโดยชาวเวเนโตพลัดถิ่น
แม้ว่าผู้พูดภาษาเวเนโตบางคนและผู้พูดภาษาอื่น ๆ ในอิตาลีมักมองว่าภาษานี้เป็นเพียงภาษาถิ่นภาษาหนึ่งของภาษาอิตาลี แต่ภาษาเวเนโตก็เป็นภาษาต่างหากที่มีวิธภาษาท้องถิ่นหลายวิธภาษา ตำแหน่งที่แน่ชัดของภาษาเวเนโตภายในกลุ่มภาษาโรมานซ์ยังคงเป็นที่ถกเถียงกันอยู่ อย่างไรก็ตาม ทั้งเอ็ทนอล็อกและกลอตโตล็อกต่างจัดให้ภาษานี้อยู่ในสาขาแกลโล-อิตาลิก
เดวิด คอตเทอริลล์

| 0 | 1 | 2 | 3 |
| --- | --- | --- | --- |
 คอตเทอริลล์กับเบอร์มิงแฮมซิตีใน ค.ศ. 2016
ข้อมูลส่วนตัว
ชื่อเต็ม:  เดวิด ไรส์ จอร์จ เบสต์ คอตเทอริลล์
วันเกิด:   (1987-12-04) 4 ธันวาคม ค.ศ. 1987 (37 ปี)
สถานที่เกิด:  คาร์ดิฟฟ์ เวลส์
ส่วนสูง:  5 ft 9 in (1.75 m)
ตำแหน่ง:  ปีก
ข้อมูลสโมสร
สโมสรปัจจุบัน:  แบร์รีทาวน์ยูไนเต็ด
สโมสรเยาวชน
–:  บริสตอลซิตี
สโมสรอาชีพ*
| ปี |  ทีม |  ลงเล่น |  (ประตู) |
| 2004–2006 |  บริสตอลซิตี |  62 |  (8) |
| 2006–2008 |  วีแกนแอทเลติก |  18 |  (1) |
| 2008 |  → เชฟฟีลด์ยูไนเต็ด (ยืม) |  16 |  (0) |
| 2008–2010 |  เชฟฟีลด์ยูไนเต็ด |  38 |  (6) |
| 2009–2010 |  → สวอนซีซิตี (ยืม) |  4 |  (0) |
| 2010–2012 |  สวอนซีซิตี |  31 |  (4) |
| 2011 |  → พอร์ตสมัท (ยืม) |  15 |  (1) |
| 2012 |  บาร์นสลีย์ |  11 |  (1) |
| 2012–2014 |  ดองคัสเตอร์โรเวอส์ |  84 |  (14) |
| 2014–2017 |  เบอร์มิงแฮมซิตี |  103 |  (14) |
| 2017 |  → บริสตอลซิตี (ยืม) |  13 |  (2) |
| 2018 |  เอทีเค |  3 |  (0) |
| 2020– |  แบร์รีทาวน์ยูไนเต็ด |  0 |  (0) |
ทีมชาติ
| 2004–2005 |  เวลส์ อายุไม่เกิน 19 ปี |  3 |  (1) |
| 2005–2007 |  เวลส์ อายุไม่เกิน 21 ปี |  9 |  (4) |
| 2005–2018 |  เวลส์ |  24 |  (2) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
เดวิด ไรส์ จอร์จ เบสต์ คอตเทอริลล์ (เกิดวันที่ 4 ธันวาคม ค.ศ. 1987) เป็นนักฟุตบอลชาวเวลส์ผู้เล่นในตำแหน่งปีกให้กับแบร์รีทาวน์ยูไนเต็ดในเวลช์พรีเมียร์ลีก
คอตเทอริลล์เกิดที่คาร์ดิฟฟ์ และเริ่มต้นอาชีพกับบริสตอลซิตี ก่อนที่จะเซ็นสัญญากับวีแกนแอทเลติกในพรีเมียร์ลีก หลังจากนั้นเขาก็ได้เล่นให้กับหลายสโมสรในเวลส์และอังกฤษ จนกระทั่งในเดือนธันวาคม ค.ศ. 2017 เขาถูกเบอร์มิงแฮมซิตียกเลิกสัญญา ทำให้เขาย้ายไปสโมสรเอทีเคในอินเดียนซูเปอร์ลีก ต่อมาในเดือนมกราคม ค.ศ. 2020 คอตเทอริลล์ได้มาที่แบร์รีทาวน์ยูไนเต็ด และวางแผนจะเลิกเล่นฟุตบอลอาชีพที่นี่
คอตเทอริลล์ได้ลงเล่นให้กับทีมชาติเวลส์มากกว่า 20 นัด และทำได้ 2 ประตู
เกียรติประวัติ

ดองคัสเตอร์โรเวอส์
ลีกวัน: 2012–13
รางวัลส่วนตัว
ทีมยอดเยี่ยมแห่งปี พีเอฟเอ: ลีกวัน 2012–13